A szavazás sorrendjét a döntő napján, 2016. május 14-én jelentették be. A pontbejelentők között, a korábbi évekhez hasonlóan, több korábbi résztvevő is volt: a grúz Nina Sublati (2015), a svájci Sebalter (2014), a holland Trijntje Oosterhuis (2015), a fehérorosz Uzari (2015), a norvég Elisabeth Andreassen (1982 Svédország színeiben, 1985 győztes, 1994, 1996), a görög Constantinos Christoforou (1996, 2002, 2005 Ciprus színeiben), az ukrán (2007), a szlovén Marjetka Vovk (2015) és a montenegrói Danijel Alibabić (2005 Szerbia és Montenegró színeiben).